open-index/open-wikipedia-markdown huggingface dataset:
Surnud 29. veebruaril

''Siin loetletakse 29. veebruaril surnud tuntud inimesi.

*1528 – Patrick Hamilton, šoti reformija 
*1592 – Alessandro Striggio, itaalia helilooja 
*1604 – John Whitgift, Canterbury peapiiskop 
*1740 – Pietro Ottoboni, itaalia kardinal 
*1744 – John Theophilus Desaguliers, prantsuse filosoof 
*1820 – Johann Joachim Eschenburg, saksa kirjanduskriitik 
*1868 – Ludwig I, Baieri kuningas 
*1928 – Ina Coolbrith, ameerika kirjanik 
*1936 – Heinrich Alexander Pridik, eesti filoloog
*1940 – Edward Frederic Benson, ameerika kirjanik 
*1944 – Pehr Evind Svinhufvud, Soome president 
* 1944 – Udo Parrest, Eesti ja Saksa sõjaväelane
*1952 – Quo Tai-chi, Hiina Vabariigi diplomaat
*1956 – Elpidio Quirino, Filipiinide president 
*1968 – Tore Ørjasæter, norra luuletaja
*1980 – Gil Elvgren, ameerika artist 
* 1980 – Hengo Kings, eesti õigusteadlane
*1992 – Ruth Pitter, inglise luuletaja
*2000 – Kayla Rolland, mõrvaohver 
*2004 – Jerome Lawrence, ameerika näitekirjanik 
*2008 – Vitali Fedortšuk, ukraina päritolu NSV Liidu sõjaväelane ja poliitik, KGB esimehe kohusetäitja ja siseminister
*2012 – Davy Jones, Inglismaalt pärit näitleja ja laulja
*2016 – Mish‘al ibn ‘Abd al-‘Azīz, Saudi Araabia poliitik 
* 2016 – Alice Arlen, USA stsenarist 
* 2016 – Hannes Löhr, saksa jalgpallur 
* 2016 – Louise Rennison, briti kirjanik 
* 2016 – Josefin Nilsson, rootsi poplaulja ja näitleja 
*2020 – Vito Kapo, Albaania riigitegelane 
* 2020 – Éva Székely, ungari ujuja 
* 2020 – Vambola Helm, eesti motosportlane ja treener 
* 2020 – Valdur Täll, eesti kõrva-, nina- ja kurguarst 
* 2020 – Dieter Laser, saksa näitleja 
* 2020 – Andrei Vedernikov, vene jalgrattur 
*2024 – Ali Hassan Mwinyi, Tansaania poliitik, endine president
* 2024 – Paolo Taviani, itaalia filmilavastaja
Ajukahjustus

**Ajukahjustus** on närvirakkude häving kas destruktsiooni tõttu (aju trauma) või degeneratsiooni tõttu (näiteks Alzheimeri tõbi).

Ajukahjustusega kaasneb sõltuvalt ajukahjustuse raskusest väga laiahaardeline sümptomaatika - alates tagasihoidlikust lihastalitluse häirest kuni koomani. Väga tõsised ajukahjustused võivad lõppeda surmaga, kui saavad kahjustada hingamist ja südame tegevust reguleerivad ajukeskused.
Lineaarkujutus

Matemaatikas nimetatakse **lineaarkujutuseks** ehk **lineaarseks operaatoriks** vektorruumide homomorfismi. Vektorruumide endomorfismi nimetatakse vektorruumi **lineaarteisenduseks**.

## Definitsioon

Olgu *K* korpus ja *V* ning *W* vektorruumid üle *K*. Kujutust *f*, mis kujutab ruumi *V* elemendi mõnele ruumi *W* elemendile, nimetatakse (vektorruumide) homomorfismiks ehk **lineaarkujutuseks**, kui

* f(\mathbf{v} + \mathbf{u}) = f(\mathbf{v}) + f(\mathbf{u}),
* f(c\mathbf{v}) = cf(\mathbf{v}),

kus *c* ∈ *K* on skalaar. 

Kui ruumid *V* ja *W* ühtivad, siis nimetatakse teisendust *f* *lineaarteisenduseks*. 

## Tähistus

Lineaarkujutuse jaoks kasutatakse mitmesuguseid tähistusi. Seda võib tähistada väikese ladina või kreeka tähega, näiteks *f*, nagu tähistatakse funktsioone. Levinud on ka tähistus suure ladina tähega *A*, kusjuures lineaarkujutuse väärtust punktis **v**, tähistatakse kui *A***v** (mitte *A*(**v**)).

Kõikide lineaarkujutuste hulka vektorruumist *V* (üle *K*) vektorruumi *W* (üle *K*) tähistatakse Hom*K*(V,W). Vektorruumi *V* (üle *K*) lineaarteisenduste hulka tähistatakse End*K*(V).

## Omadused

Lineaarteisenduste *A* ja *B* vahel saab defineerida liitmise

:(A + B)\mathbf{v} = A\mathbf{v} + B\mathbf{v}

ja korrutamise

:A(B\mathbf{v}) = (AB)\mathbf{v}.

Saab näidata, et End*K*(V) on nende tehete suhtes assotsiatiivne ühikelemendiga ring.

## Näited

* Näiteks *m*×*n*-järku maatriks kujutab endast lineaarset operaatorit *m*-mõõtmelisest vektorrruumist *n*-mõõtmelisse vektorruumi.

## Viited
Lewy kehakeste haigus

**Lewy kehakeste haigus** ehk **dementsus Lewy kehakeste haigusest** on neurodegeneratiivne haigus, mis algab tavaliselt üle 50-aastastel inimestel. Haiguse põhjuseks on Lewy kehakeste tekkimine närvirakkudes. RHK-10s on haiguse kood G31.8

## Ajalugu
Haigus on saanud nimetuse Saksa päritolu USA neuroloogi Frederic Lewy järgi, kes avastas 1912. aastal seda haigust põhjustavad abnormsed proteiinikogumikud. Seda haigust hakati diagnoosima alles 1990. aastate keskel, kui need kehakesed avastati surmajärgse uuringu käigus osadel dementsust põdenud haigetel.

## Sümptomid
*Dementsus
*Mäluhäired
*Tähelepanuhäired
*Hallutsinatsioonid
*Liikumishäired
*Lihasejäikus

## Diagnostika
Lewy kehakeste haigust on raske diagnoosida, kuna kliiniline pilt sarnaneb väga Alzheimeri ja Parkinsoni tõve omaga.

## Ravi
Põhjuslikku ravi ei tunta.
Makromolekul

**Makromolekulid** on keemias väga suure molekulmassiga molekulid. Enamasti kasutatakse mõistet biokeemias. 

Traditsiooniliselt arvatakse siia biopolümeeridest nukleiinhapete (näiteks DNA), valkude (näiteks hemoglobiini), süsivesikute ja lipiidide molekulid, ning mittepolümeersetest molekulidest mitmed tsüklilised molekulid.

Makromolekulid tekivad tavaliselt polümerisatsiooni tulemusena.

## Vaata ka
*Kõrgmolekulaarsed ühendid
*Biomolekul
*Võõrustaja-külalise kompleks
Gjerstadi kirik

**Gjerstadi kirik** on kahe kiriku nimi: 

* Gjerstadi kirik (Agder), kirik Norras Agderi maakonnas Gjerstadi vallas Gjerstadis
* Gjerstadi kirik (Osterøy), kirik Norras Vestlandi maakonnas Osterøy vallas Gjerstadis
Gjerstadi kirik (Agder)

**Gjerstadi kirik** on puukirik Norras Agderi maakonnas Gjerstadi vallas Gjerstadis. Kirik pärineb 1848. aastast.

Kirik on ehitatud Christian Heinrich Groschi projekti järgi. Varem samal kohal olnud kirik lammutati.

Kirikus on 500 kohta, mis on paigutatud kaheks pingirea ja kaheks galeriina.

Kirikukelli on kaks; Amsterdamis (1762) valmistatu kannab pealdist "Soli Deo gloria", teine on Tønsbergist (1839).

Kirikul on messingist ristimisvaagen 1676. aastast ning umbes 400 aasta vanused messinglühtrid.

Kirikus on ka 17. ja 18. sajandi pastorite ja nende abikaasade portreed.

2004. aasta remondi käigus ennistati kiriku esialgne kuju.

Kiriku juures asub surnuaed.

Varem samal kohal asunud kirikus teenisid Niels Henrik Abeli vanaisa ja isa Hans Mathias Abel ning Søren Georg Abel.

Praegu teenivad seal Gjerstadi koguduse pastor Olav Hofsli ja kaplan Annette Spilling. Kogudus kuulub Aust-Nedenesi praostkonda.

## Vaata ka
* Gjerstadi kihelkond
Lote puu

**Lote puu** ei ole reaalne Maal kasvav taim, vaid müstiline islami metafoor, mis väljendab inimteadmiste ülemist piiri.
Siége Perilous

**Siége Perilous** on Kameloti kolmas täispikk album. See ilmus 4. augustil 1998. aastal Noise Recordsi poolt. See on esimene album koos uute liikmete - laulja Roy Khani (endine Conceptioni laulja) ja trummari Casey Grilloga; ühtlasi on see viimane album koos klahvpillimängijaga David Pavlickoga.

Albumi ümbrisel on lugude järjekorras vead - "Rhydin" peaks olema 6. lugu, "Parting Visions" ja "Once A Dream" peaksid olema üksteise järel (siin näidatud lugude nimekiri on sama nagu plaadiümbrisel).

## Lugude nimekiri
#"Providence" – 5:35 (Ettenägelikkus)
#"Millennium" – 5:15 (Millennium)
#"King's Eyes" – 6:14 (Kuninga silmad)
#"Expedition" – 5:41 (Ekspeditsioon)
#"Where I Reign" – 5:58 (Kus ma valitsen)
#"Parting Visions" – 3:24 (Lahkumise nägemused)
#"Once A Dream" – 4:24 (Kord unes)
#"Rhydin" – 5:03 
#"Irea" – 4:32 
#"Siége" (Instrumentaal) – 4:21

Jaapani versioon sisaldab lisalugu:

*11. "One Day" – 4:10 (Ühel päeval)

## Koosseis
*Roy Khan – laulja
*Thomas Youngblood – kitarr, taustavokaal
*David Pavlicko – klahvpillid
*Glenn Barry – basskitarr
*Casey Grillo – trummid

## Albumi info
**Mix*itud Tommy Newtoni poolt Area 51 Studios, Celle, Saksamaa
**Engineers* - Mark Prator, Jim Morris, Tom Morris
*Juhtkond - KMI Entertainment
*Albumi kaanepilt - Derek Gores
*Graafiline produktsioon ja kujundus - Rachel Youngblood
*Fotograaf - Kim Grillo

## Külalismuusikud
*Akustilise kitarri soolo laulus "Siége" - Tore Østby (ARK ja endine Conception'i liige)

## Välislingid
*Koduleht
Suura

**Suura** (araabia keeles سورة *sūrah*) on peatükk Koraanis. Suura koosneb omakorda sektsioonidest ehk aya'dest. Kokku on koraanis 114 suurat.

Lühim suura koosneb ainult kolmest sektsioonist, pikim 286-st.

Suurasid nimetatakse nii nende nimede kui järjekorranumbrite järgi.
Gõda poolsaar

**Gõda poolsaar** (vene *Гыданский полуостров*) on poolsaar Euraasia põhjaosas Venemaal Taimõri poolsaarest lääne pool. Selle rannikut ümbritsevad Kara mere Tazi laht edelast ja Obi laht läänest ja Jenissei laht idast. Poolsaare põhjaosas on Gõda laht, mis eraldab Gõda poolsaare loodeosas asuvat Javai poolsaart. 

Gõda poolsaare pikkus on umbes 400 km, laius kuni 400 km. Poolsaare pinnamood on künklik, põhjaosas on pinnas soostunud. Poolsaare lõunaosas paikneb Tanama kõrgustik. Poolsaarel voolavad jõed Tanama ja Juribei.

Gõda poolsaar kuulub Jamali Neenetsi autonoomne ringkonna Tazi rajooni koosseisu. Seal asuvad Gõda ja Matjuisale asula.
Tsellofaan

**Tsellofaan** (inglise keeles *cellophane* sõnadest *cellulose* 'tselluloos' ja *diaphane* 'läbipaistev') on tselluloosist saadud läbipaistev pakke- ja kattematerjal. Seda kasutatakse palju toidukaupade pakkimisel, sest see laseb halvasti läbi õhku, rasva, baktereid ja vett.
Mann

**Mann** on ajalooline mõõtühik Kreekas, Lähis-idas ja Mesopotaamias, võrdub 497,7 grammiga (hispaania Wiki rikkaliku artikli andmetel 491,175g).

## Suhe teiste ühikutega
1 mann = 60 seeklit (mõnes allikas 50)

1 talent = 60 manni

## Tõlketerminist
Haljand Udam kasutas tõlkides Ali Safi "Inimlikke imetabasusi" (LR 41-43, 1982) kaalumõõtühiku tõlkena "mann".
Täiuslik vaikus

**"Täiuslik vaikus"** on plaadifirma ECM solistide muusikafestival. 

## Välislingid
*"ECM-i festivalil esitavad tipud täiuslikku vaikust". *ERR*. 12. veebruar 2009.
Teisendus

**Teisenduseks** nimetatakse matemaatikas kujutust mingist hulgast iseendasse.

Sõna "teisendus" kasutatakse mõnikord samas tähenduses sõnadega "funktsioon", "kujutus" või "operaator".

## Omadused
Hulga *A* teisenduste *f* ja *g* korrutis on defineeritud järgmiselt: 

: (fg)(x) = f(g(x))

hulga *A* iga elemendi *x* korral.

Hulga *A* teisendused moodustavad korrutamise suhtes monoidi, mille ühikelemendiks on samasusteisendus.

## Erijuhud
Bijektiivsed, injektiivsed ja sürjektiivsed teisendused on teisendused, mis on vastavalt bijektsioonid, injektsioonid ja sürjektsioonid.

## Vaata ka
*Kujutus

## Viited
Võrdus

**Võrduseks** nimetatakse matemaatikas valemit, mis väidab, et kahe avaldise, näiteks *a* ja *b*, väärtused on võrdsed. Tähistatakse *a*=*b*.

Ainult arve sisaldavat võrdust nimetatakse arvvõrduseks. Tundmatut suurust sisaldav võrdus on võrrand.  Võrdus ei pea ilmtingimata olema tõene; ka ilmselgelt vale võrdus (näiteks *1=2*) on ikkagi võrdus. Tõest arvvõrdust või muutujate kõikide väärtuste korral tõeseks osutuvat võrdust nimetatakse samasuseks.

## Näited
Lihtsaid võrdusi:
:1 + 2 = 3
:a + b = c

Võrdused võivad sisaldada mistahes matemaatilisi funktsioone, tehteid jne.
:\cos^2(\theta) + \sin^2(\theta) = 1

Kui *x* ja *y* on reaalarvud, siis kehtib alati võrdus ehk samasus:

:(x + y)^2 = x^2 + 2xy + y^2.

## Võrduse omadused
Võrduse mõlema poolega sama matemaatilise tehte tegemisel saadakse ühest tõesest võrdusest teine tõene võrdus. Võrduse põhiomadusteks loetakese järgmist kolme omadust:

* Võrduse pooli võib vahetada.
* Võrduse mõlema poolega võib liita ühe ja sama arvu või avaldise. Selle omaduse alusel saab võrduses olevaid liidetavaid viia võrduse ühelt poolelt teisele, muutes nende märgid tagurpidiseks.
* Võrduse mõlemat poolt võib korrutada või jagada ühe ja sama nullist erineva arvuga.

Võrduse omadustest tulenevad ka võrrandi omadused.

## Vaata ka
*ekvivalents
*samasus
*seos
*kommutatiivsus
*mittevõrdus
*assotsiatiivsus
*distributiivsus
*võrrand
*võrratus

## Viited
Casey Grillo

**Casey Grillo** (sündinud 16. oktoober 1976 Oklahomas Enidis) on USA trummar, kes mängis sümfoonilise ''power metal'''i ansamblis Kamelot 2018. aastani.

Ta hakkas trumme mängima 10-aastaselt. 1997. aastal kutsusid Thomas Youngblood ja Glenn Barry teda Richard Warneri asemele Kameloti trummariks.

Casey salvestas 2006. aastal trumme Edu Falaschi sooloprojekti Almah jaoks.

## Diskograafia
### Kamelot
*"Siége Perilous" (1998)
*"The Fourth Legacy" (1999)
*"The Expedition" (2000)
*"Karma" (2001)
*"Epica" (2003)
*"The Black Halo" (2005)
*"One Cold Winter's Night" (2006)
*"Ghost Opera" (2007)
*"Poetry for the Poisoned" (2010)
*"Silverthorn" (2012)
*"Haven" (2015)

### Koostöö
*"Slave To The Power: Iron Maiden Tribute" (2000)
*"The Music Remains The Same: The Led Zeppelin Tribute" (2003)
*Consortium Project – "Consortium Project III - Terra Incognita" (2003)
*Almah – "Almah" (2007)
*Conception (1996–1997)

## Viited

## Välislingid
*Koduleht
*Casey Grillo Myspace'is
*Consortium Project
Dominion (Kameloti album)

**"Dominion"** on teine täispikk Kameloti album, mis anti välja 1997. aastal Noise Recordsi poolt. See on viimane album koos laulja Mark Vanderbilti ja trummari Richard Warneriga.

## Lugude nimekiri
#"Ascension" – 1:25 (Tõus)
#"Heaven" – 3:39 (Taevas)
#"Rise Again" – 4:06 (Tõusen taas)
#"One Day I'll Win" – 5:39 (Ühel päeval ma võidan)
#"We Are Not Separate" – 3:45 (Me ei ole lahus)
#"Birth of a Hero" – 5:17 (Kangelaste sünd)
#"Creation" – 5:06 (Loomine)
#"Sin" – 3:35 (Patt)
#"Song of Roland" – 4:54 (Rolandi laul)
#"Crossing Two Rivers" – 4:29 (Kahe jõe ületamine)
#"Troubled Mind" – 4:39 (Ärev meel)

## Koosseis
*Mark Vanderbilt – laulja
*Thomas Youngblood – kitarrist, taustalaulja
*David Pavlicko – klahvpillimängija
*Glenn Barry – basskitarrist
*Richard Warner – trummar

## Albumi andmed
*Produtseerinud ja kavandatud Jim Morris D.U.A.F. Productionsile
*Assistendid Dave Wehner, Brian Benscoter
*Juhtkond KMI Entertainment 
*Fotograaf Buni Zubaly
*Albumi kaanepilt ja kujundus Derek Gores 
*Kujunduse konsultant Rachel Youngblood
*Õiguslik esindus Julie Milham, Esq.

## Välislingid
*Koduleht
Gõda

**Gõda** (Гыда) on alev Jamali Neenetsi autonoomses ringkonnas Tazovski rajoonis Kara mere Gõda lahe rannikul Gõda jõe suubumiskohal. 

Alevis elab 3427 inimest (2007), neist ligi 90% on neenetsid.

Alevis on meresadam, internaatkeskkool, lasteaed, raamatukogu, klubi ja haigla.
Valem

**Valemiks** nimetatakse matemaatikas ja selle rakendustes tavaliselt sümbolite (matemaatiliste märkide, tähtede ja nii edasi) mõtestatud kombinatsiooni. Kitsamalt on valemit määratletud ka matemaatiliste märkide kombinatsioonina, millega väljendatakse mingit väidet.

Valemite abil saab esitada näiteks propositsioone, avaldisi ja definitsioone. 

Valemi abil võib väljendada näiteks teatud kvantitatiivsete suuruste omavahelist seost või loogilist seost väidete vahel (loogikavalem). 

## Viited
Orissaare sadam

**Orissaare sadam** on sadam Orissaares. 

Sadama geograafilised koordinaadid on .

Suurim võimalik laev: pikkus 20 m, süvis 2,3 m.

## Välislingid
* Orissaare sadama 360° aeropanoraam / aerofoto
* Infoleht
Vahad

**Vahad** on aineklass estrite rühmast. Nende hulka arvatakse kõik kõrgemate rasvhapete estrid kõrgemate alkoholidega (välja arvatud glütserooliga). 

Vahad tekivad kõrgemate rasvhapete esterifitseerumisel.

## Füüsikalis-keemilised omadused
Agregaatolekult on vahad kas poolvedelad või tahked. Enamikku vahasid iseloomustavad järgmised tunnused:
*plastilisus tavatemperatuuridel;
*kõrgem sulamistemperatuur kui 45 °C;
*pärast sulamist suhteliselt väike viskoossus;
*vees lahustumatus;
*hüdrofoobsus ehk veetõrjuvus.

## Vahade liigitus
Päritolult saab vahasid liigitada taimseteks, loomseteks, fossiilseteks ja sünteetilisteks.

Taimevahadest on üks tuntumaid karnauubavaha, loomavahadest aga mesilasvaha ja spermatseet.

## Vaata ka
*Mesilasvaha
Garri Abelev

**Garri Izrailevitš Abelev** (Гарри Израйлевич Абелев; 10. jaanuar 1928 Moskva – 23. detsember 2013 Moskva) oli Venemaa immunoloog. 

Ta avastas, et kasvajad sünteesivad embrüonaalvalku (''α''-fötoproteiini). Ta on uurinud immunodiagnostika teoreetilisi aluseid onkoloogias. 

Juulis 2007 kirjutas ta alla "Kümne akadeemiku kirjale" president Vladimir Putinile. 

## Tunnustus
*1987 NSV Liidu Teaduste Akadeemia (1991. aastast Venemaa Teaduste Akadeemia) korrespondentliige
*1978 NSV Liidu riiklik preemia 
*26. maist 2000 Venemaa Teaduste Akadeemia tegevliige (akadeemik) 

## Isiklikku
Ta oli abielus ning tal oli kaks last. 

Ta huvitus muusikast, ajaloost ja teadusest.
Gjerstadi kihelkond

**Gjerstadi kihelkond** oli Norra kiriku kirikuhaldusüksus kuni 2004. aastani.

Kihelkond kuulus Agderi ja Telemargi piiskopkonna Aust-Nedenesi praostkonda.

Praegu vastavad sellele Gjerstadi kogudus ja Vegårshei kogudus.

Enne 1745. aastat koosnes Gjerstadi kihelkond Gjerstadi kogudusest, Vegårshei kogudusest, Sønneløvi (Søndeledi kogudusest) ja Risøri kogudusest. Aastal 1745 eraldati Risøri kihelkonnast Sønneløvi (Søndeledi) ja Risøri kogudus. Aastal 1746 said Gjerstadi kihelkonna Egelandi metallurgiatehase töölised loa käia kirikus Søndeledi koguduses. Vegårshei kogudus liideti 1812 Holti kihelkonnaga, kuid viidi 1828 Gjerstadi kihelkonna alla tagasi.

Gjerstadi kihelkonna piirides sai 1. jaanuaril 1838 alguse Gjerstadi vald.

## Viited
Kujutis (matemaatika)

**Kujutis** ehk **teisend** on matemaatikas lähtehulga *A* mõne elemendi *a*  funktsiooni *f* : *A* → *B* korral sihthulga *B* element *f(a)*.  

Hulga *A* mõne alamhulga *C* ⊂ *A* kujutiseks funktsiooni *f* : *A* → *B* korral nimetatakse hulka

:f(C) = \{f(x) | x \in C \}.

## Vaata ka

* Funktsioon
* Hulk

## Viited
Kuivastu maantee

**Kuivastu maantee** (varem *Kingissepa maantee*) on tänav Orissaares, mis on ühtlasi osa Tumala – Orissaare – Väikese väina maanteest.

Teelt saavad alguse Kase, Aia, Koidu, Sadama ja Kaluri tänav ning Ranna puiestee.

## Pilte maantee äärde jäävatest hoonetest

Pilt:Orissaare 037.jpg|Orissaare Gümnaasiumi hoone, Kuivastu maantee 29, jääb maanteest vasakule.
Pilt:Orissaare bussipeatus.047.jpg|Orissaare bussiootepaviljon asub maanteest paremal gümnaasiumihoone vastas.
Pilt:Orissaare 038.jpg|Orissaare vallavalitsuse hoone jääb maanteest vasakule.
Fail:Orissaare 2010.JPG|Haldushoone Kuivastu maantee 35
Fail:Orissaare kultuurimaja.JPG|Orissaare kultuurimaja, Kuivastu maantee 37

## Viited
Samasusteisendus

**Samasusteisendus** ehk **ühikteisendus** on teisendus 1*A*: *A* → *A* (*A* on mittetühi hulk), mis jätab iga *A* elemendi iseendaks, st

:1_A(a) = a

mis tahes *a*∈*A* korral.

Samasusteisendus on hulga teisenduste monoidis ühikelemendiks.

## Vaata ka

* Teisendus
* Funktsioon

## Viited
Kujutis (täpsustus)

**Kujutis** on mitmetähenduslik sõna:
* **[[kujutis]]** on kunstis või kartograafias objekti graafiline esitlus
* **[[kujutis (matemaatika)|kujutis]]** on matemaatikas lähtehulga mõne alamhulga või elemendi kujutis sihthulgas.
* **[[Kujutis (optika)|kujutis]]** on optikasüsteemis tekkiv eset jäljendav valgusmoodustis.
Gjerstadi vapp

**Gjerstadi valla vapp** on Norra Agderi maakonna Gjerstadi valla vapp.

Vapp kinnitati 18. aprillil 1986.

Vallal on kujutatud kolm voolimisnuga (*tollekniv*), mis osutavad Gjerstadi valla sepikodadele ja noaseppadele. Vald on olnud üks Norra noategemise keskusi. Nugade valmistamise traditsioon ulatub seal aegade hämarusse. Per Kato Erikseni ja Knut Molandi raamatus  "Gjerstad og Vegårshei Knivbok" öeldakse: "Pole päris võimatu, et see traditsioon ulatub tagasi viikingiaega, võib-olla kaugemalegi."

Vapi kavandi saamiseks korraldati konkurss, mille võitis vallaelanik Odd Kjell Mostad.
Helena Ekholm

**Hanna Helena Ekholm** (neiupõlvenimi **Jonsson**; sündinud 6. septembril 1984 Helgumis) on Rootsi laskesuusataja, kes on võistelnud maailma karikasarjas alates 2005-2006 hooajast. 

Jonsson alustas võistlemist 2002. aastal ja osales esimest korda täiskasvanute võistlustel Pokljukas 2006. aasta MM-il, kus ta sai segateatevõistluses kuuenda koha.

2007. aasta MM-il Anterselvas tuli Jonsson Rootsi naiskonnaga Prantsusmaa ja Norra ees segateatesõidu maailmameistriks. 2008. aasta MM-i Östersundis ei suutnud Jonsson koduseinte toetust ära kasutada ja sai individuaaldistantsil parima koha 15 km ühisstardiga sõidus, kus ta oli viies. Segateatesõidus pidi ta leppima neljanda kohaga.

Pyeongchangis toimunud 2009. aasta maailmameistrivõistlustel tuli ta 10 km jälitussõidus maailmameistriks. Päev varem tuli ta 7,5 km sprindis viiendaks ja pidi ka jälitussõitu viiendana alustama, kuid tänu heale sõidule ja paremale laskmisele konkurentide ees jõudis ta parima ajaga finišisse. 

Maailma karikasarjas saavutas Jonsson esimese poodiumikoha ja kohe ka võidu 18. märtsil 2007 Hantõ-Mansiiskis ühisstardiga sõidus. Maailma karikasarja üldarvestuses oli tema parim koht 2007-2008 hooajal, kui ta oli üheksas. 2008-2009 hooaja arvestuses on ta praegu (seisuga 15. veebruar 2009) teisel kohal.

## Saavutused

### [[Laskesuusatamise maailmameistrivõistlused|Maailmameistrivõistlustel]]

* **[[2007. aasta laskesuusatamise maailmameistrivõistlused|2007]]**  Anterselvas
**  **maailmameister** 4x6 km segateatesõidus 
*2009  Pyeongchangis
**  **maailmameister** 10 km jälitussõidus

### [[Laskesuusatamise maailmakarikavõistlused|Maailma karikasarjas]]

#### Maailma karikasarja etapivõidud

## Välislingid

* Helena Ekholmi koduleht
* Helena Ekholmi fännide koduleht saksa- ja rootsikeelne (arhiveeritult)
* Helena Ekholmi Biathlonworldi kodulehel
Põhjamaade Hirm

**Põhjamaade Hirm** (pseudonüüm) (sündinud 10. septembril 1985) on eesti räppar. 

Põhjamaade Hirm võitis 2005. aastal MC-Battle'i.

Ta on üks osaline hiphopiprojektides Kuuluud, DVPH ja 12EEK Monkey. Põhjamaade Hirm on teinud koostööd ka paljude teiste artistidega (nt Reket, Noizmakaz, 5LOOPS, Dew8, Manipulated Mindz). 
## Diskograafia
*"Maailma südame põhjast" (2006, Legendaarne Records)
*"Nagu vaataks pilvi" (2021, Legendaarne Records)
*"Elu ja surma küsimus" (2024, Tuumapealik)

## Välislingid
*
*Räpparite võistluse «MC Battle» võitis Põhjamaade Hirm *Õhtuleht* 25. aprill 2005
*Kaarel Kressa. "Põhjamaade Hirm" *Eesti Päevaleht*. 3. juuni 2006
*Siim Nestor. "Kes on Põhjamaade Hirm?". *Eesti Ekspress*. 6. juuni 2006
*Siim Nestor. "Kuuluud "Kummuli kaheksa, üheksanda maailma imelik"". *Eesti Ekspress*. 1. veebruar 2008
Enn Kaarma

**Enn Kaarma** (9. veebruar 1942 Tallinn – 14. detsember 1983 Moskva oblast) oli eesti poksija ning Nõukogude sõjaväelane ja katselendur.

Ta õppis Tallinna 10. Keskkoolis, lõpetas aastal 1961 Nõmme Töölisnoorte Keskkooli.

Kaarma poksis Eestis aastatel 1958–1962 Tallinna Kalevis, tema treener oli Raimond Turja. 

Kaarma oli II keskkaalus (kuni 75 kg) Eesti NSV meister (1961) ja poolraskekaalus (kuni 81&nbsp;kg) Eesti NSV meister (1962). Ta osales 1960–1961 kaks korda Eesti NSV – Soome maavõistlustel ning võitis mõlemad kohtumised.

Kaarma saavutas Nõukogude Liidu noorte esivõistlustelt II keskkaalus (kuni 75&nbsp;kg) II koha (1959). Ta sai 1961. aastal Nõukogude Liidu meistersportlase järgu. Tema tegelemisest poksiga pärast tema Eestist lahkumist 1962. aastal ei ole teateid.

Kaarma läks 1962. aastal õppima Tšernigivi kõrgemasse sõjaväe lennukooli ja lõpetas selle kiitusega 1966. aastal. Ta lõpetas katselendurina Žukovski nimelise lennukooli 1971. aastal. Ta lõpetas Moskvas 1975. aastal Žukovski nimelise lennuakadeemia. Tema auaste oli major.

Kaarma sai Lenini ordeni (1976). Ta hukkus hävituslennuki MiG-23 katsetustel ja on maetud Bõkovo lendurite kalmistule Žukovski linnas Moskva oblastis.

## Viited

## Kirjandus
*Henn Saarmann, Erlend Teemägi. "Eesti spordi biograafiline leksikon". Eesti Entsüklopeediakirjastus. Tallinn 2001
*Rein Pajur. "Poksi lugu". Tallinn 2009. Lk 370
*Vello Lään, Johannes Tilk. "Kes on kes Eesti lennunduses". Elmatar. Tallinn, Tartu 2006

## Välislingid
*
Teisend

**Teisend** võib tähendada:
* Bioloogias tähendab **[[teisend (bioloogia)| teisend]]** ehk varieteet taimede liigisisest süstemaatikaüksust.
* Matemaatikas tähendab ** teisend** kujutist.
* **Teisend** ehk **[[variant (keeleteadus)|variant]]** on keelendi esinemiskuju.
* varianti, rööpkuju või paralleelüksust.
Eikeland

**Eikeland** on asula Norras Agderi maakonnas Gjerstadi vallas Risøri valla piiri lähedal.

Asula pindala on 0,63 km².

Elanike arvu dünaamika:
* 2005: 408
* 1. jaanuar 2007 412 (654 in/km²)
* 1. jaanuar 2008 419 (665,1 in/km²)

Asula keskus ümbritseb vana Egelandi metallurgiatehast. 20. sajandil laienes asula maantee E18 vana trassi ümber Fianesse. Nüüd läheb E18 uut trassi mööda, ning Eikelandis aastaid töötanud kohvik Cinderella on üle viidud valla uude ärikeskusesse Brokelandsheias E18 ääres.

Metallurgiatööstus on Eikelandis alles.
Egelandi metallurgiatehas

**Egelandi metallurgiatehas** (*Egelands jernverk*) töötas Norras Agderi maakonnas Gjerstadi vallas Eikelandis Fianes  1706–1885.

19. sajandi algusest töötas see koos Næsi metallurgiatehasega.

Ettevõte läks 1884 pankrotti, sest välismaal oli kasutusele võetud tõhusam tehnoloogia.

Tehase hooned on tähtsad kultuurimälestised. Eluruumid on suurelt jaolt alles; paljud neist on restaureeritud ning kasutusel suvilatena.

Hooned on eravalduses, kuid neile pääseb ligi.

## Viited
Klaus Tschütscher

**Klaus Tschütscher** (sündinud 8. juulil 1967) on Liechtensteini poliitik.

Ta oli 25. märtsist 2009 kuni 27. märtsini 2013 Liechtensteini valitsusjuht.

Klaus Tschütscher on hariduselt jurist ja tal on õigusteaduse doktori kraad.

Klaus Tschütscher kuulub Isamaalisse Liitu. Alates 2005. aastast oli ta Otmar Hasleri valitsuse asevalitsusjuht.

Pärast veebruaris 2009 peetud parlamendivalimisi sai temast Liechtensteini valitsusjuhi kandidaat ning 25. märtsil kinnitati tema valitsus ametisse. Valitsuses vastutas ta rahanduse, perekonnaküsimuste ja võrdõiguslikkuse eest.

Elab koos naise ja kahe lapsega Ruggellis.
Henn Rooneem

**Henn Rooneem** (sünninimega **Henn Zeiger**; 8. august 1923 – 29. jaanuar 2009) oli eesti raamatukunstnik ja kirjastustöötaja.

## Elukäik
Henn Rooneem omandas põhihariduse Tartus ja asus 1937. aastal õppima Riigi Kunsttööstuskooli. 1943. aastal mobiliseeriti ta Saksa sõjaväkke. Sõja lõppedes astus Rooneem Tallinna Riiklikusse Tarbekunsti Instituuti, kuid arreteeriti Nõukogude võimude poolt ja viibis aastatel 1945–1947 vangilaagris. Pöördunud vangistusest tagasi, jätkas õpinguid instituudis, lõpetades selle 1950. aastal graafik-illustraatorina.

Henn Rooneem töötas üle 30 aasta Eesti NSV kirjastus- ja trükitööstuses. Aastatel 1950–1964 oli ta kirjastuse Eesti Riiklik Kirjastus illustraator. Pärast kirjastuse jagunemist töötas ta aastatel 1964–1967 illustraatorina kirjastuses Eesti Raamat.

Aastatel 1967–1983 oli Rooneem eksperimentaalkombinaadi Bit kunstilise ja tehnilise osakonna juhataja. Sellelt ametikohalt läks ta ka pensionile.

## Looming
Henn Rooneeme tuntumateks töödeks võib pidada mitmeid tema tušijoonistustega illustreeritud Eesti Riiklikus Kirjastuses ja kirjastuses Eesti Raamat ilmunud ilukirjandusteoseid:

*Mark Twain "Prints ja kerjus" (1956)
*Maiju Lassila "Tuletikke laenamas" (1957)
*Aristarch Sinkel "Mõõgaga mõõdetud maa" (1959)
*Werner Legère "Ma olin Timbuktus" (1959)
*Vilis Lācis "Kaluri poeg" (1969)

## Isiklikku
Henn Rooneeme abikaasa oli sisearhitekt Maie Rooneem, kellega tal on kaks last – poeg Enn Rooneem ja tütar Tiina Saago.

Henn Rooneem oli Kuku klubi liige.

## Välislingid
*Heinz Valgu meenutus Henn Rooneemest
Brokelandsheia

**Brokelandsheia** on majanduspiirkond Norras Agderi maakonnas Gjerstadi vallas maantee E18 ääres.  See on valla tähtsaim majanduspiirkond.

Brokelandsheia kaubanduskomisjon korraldab iga-aastaseid Brokelandsheia päevi, kus käib 30 000 külastajat.

Brokelandsheiast saab tulevikus koht, kus kohtuvad raudteelõigud Sørlandsbanen ja  Vestfoldbanen, Oslo ja Kristiansandi vahelise transpordi sõlmpunkt.

Brokelandsheias Brokelandis on endine pegmatiidikarjäär.

## Viited

## Kirjandus
* Bjørlykke, H. (1937): Mineral parageneses of some granite pegmatites near Kragerø, Southern Norway. *Norsk Geologisk Tidsskrift* 17, 1-16.

## Välislingid
* Koduleht
* Fremtiden heter Brokelandsheia. Artikkel ajalehes Morgenbladet
* Brokelandsheia eskiisplaan
* Foto endisest pegmatiidikarjäärist
Nūrī al-Mālikī

**Nūrī Kāmil Muḩammad Ḩasan al-Mālikī** (araabia نوري كامل محمّد حسن المالكي; sündinud 20. juunil 1950) on Iraagi poliitik, kes oli 20. maist 2006 kuni 8. septembrini 2014 Iraagi peaminister.

Nūrī al-Mālikī on šiiit. Ta on Islami Da‘wa Partei esimees.

Nūrī al-Mālikī sündis Iraagi keskosas Bābili kubernerkonnas Abū Gharaqis. Ta õppis Bagdadi Ülikoolis araabia kirjandust. Üliõpilasena 1960. aastate lõpus astus ta Da‘wa Parteisse.

Şaddām Ḩusayni vastase aktivistina oli ta sunnitud 1979. aastal välismaale põgenema. Aastal 1980 mõisteti ta tagaselja surma. Esialgu siirdus ta Süüriasse ning hakkas kasutama pseudonüümi **Jawād al-Mālikī**. Välismaal elades jätkas ta püüdlusi Şaddām Ḩusayni võimult kõrvaldamiseks. Aastatel 1982–1990 elas ta Iraanis, peamiselt Teheranis, seejärel uuesti Damaskuses kuni Şaddām Ḩusayni kukutamiseni 2003. aastal.

Pärast Iraaki tagasi pöördumist osales Nūrī al-Mālikī uue põhiseaduse koostamises ning Ba‘athi liikmete võimult eemaldamises.

Pärast seda, kui detsembris 2005 toimunud parlamendivalimised võitis šiiitide koalitsioon, sai peaministriks tollane Da‘wa Partei esimees Ibrāhīm al-Ja‘farī. Kevadel 2006 oli ta aga eelkõige kurdi ja sunniidi parlamendiliikmete rahulolematuse tõttu sunnitud ametist loobuma ning tema asemele valiti Nūrī al-Mālikī.

Mais 2007 valiti Nūrī al-Mālikī Ibrāhīm al-Ja‘farī asemel ka Da‘wa Partei esimeheks.

14. augustil 2014 astus ta ametist tagasi, kuid jätkas peaministri kohusetäitjana kuni Ḩaidar al-‘Ibādī valitsuse ametisse kinnitamiseni septembris 2014.

8. septembril 2014 kinnitas Iraagi parlament al-Mālikī üheks kolmest Iraagi asepresidendist.

## Välislingid

* BBC profile: Nouri Maliki
Enn Tietenberg

**Enn Tietenberg** (22. jaanuar 1936 Eesti – 16. oktoober 2001 USA) oli eesti päritolu Ameerika Ühendriikide sõjaväelane, USA armee kolonel.

Enn Tietenberg põgenes koos perekonnaga Nõukogude okupatsiooni eest Saksamaale ja pääses sealt USA-sse, mille kodakondsuse sai naturalisatsiooni korras 24. veebruaril 1956.

Juba 5. mail 1952, olles 16-aastane, astus ta Ameerika relvateenistusse Washingtoni Rahvuskaardis. 1953. aastal liitus Enn Tietenberg vabatahtlikuna merejalaväega, kus teenis neli aastat, võttes 1. merejalaväe diviisi koosseisus sõdurina osa Korea sõjast. Aastal 1961 viidi Enn Tietenberg omal soovil üle California Rahvuskaarti, kus pääses katsetega aspirantide kursustele ning aasta hiljem ülendati reservi nooremleitnandiks. Järgnes 27 aastat teenistust ohvitserina tegevväes ja reservis.

Juunis 1969 siirdus kapten Tietenberg vabatahtlikuna Vietnami sõjatandrile. Ta võitles 1. ratsadiviisi (õhudessant) koosseisus maikuuni 1970, saades lahingutes korduvalt haavata ja pälvides hulgaliselt autasusid isikliku vapruse ja juhiomaduste eest. Nii on tema kõrgeim autasu – Distinguished Flying Cross – antud järgmisel põhjusel: Bien Hoa ruumis maanteel liikuv üksik armeeveok plahvatas ja süttis põlema. Kapten Tietenberg maandas oma vaatluslennul oleva helikopteri viivitamatult õnnetuskohal ja tiris meeskonnaliikmed leekidest välja. Andnud neile esmaabi, jäi ta haavatute juurde kuni nende evakueerimiseni.

Pärast soomusväealaste lisakoolitust teenis kapten Tietenberg mitmel rivi- ja staabiametikohal ning oli allohvitseride kooli väljaõppeohvitser USAs. 1977. aastal jätkus vahepeal majoriks ülendatud Enn Tietenbergi teenistus taas Rahvuskaardis, kus ta oli California 40. jalaväediviisi staabis peainspektori abi ja II brigaadi adjutant ning 160. jalaväerügemendi III mehhaniseeritud pataljoni ülem. Jaanuaris 1980 siirdus kolonelleitnant Tietenberg maaväe reservi ja teenis 104. õppediviisi 416. rügemendi I pataljoni ülemana. Maist 1984 kuni juunini 1991 oli kolonel Tietenberg Colorados reservi kontrollgrupi manöövrite juhatuse koosseisus.

Pärast tegevteenistusest lahkumist jäi Enn Tietenberg Ameerika Leegioni, Reservohvitseride Kogu, Ameerika Armee Ühingu ja Soomusväe Ühingu liikmena seotuks riigikaitse küsimustega.
G7

**G7** (ka **Seitsme grupp**; 1990. aastatel tuntud ka kui **Suur seitsmik**) on ühendus, mille moodustavad seitsme juhtiva tööstusriigi rahandusministrid ja neile alluvad töörühmad. G7 korraldab regulaarseid kohtumisi, kus arutatakse majanduspoliitilisi küsimusi. 

Senise tava kohaselt on liikmesriikide rahandusministrid ja keskpankade juhid kohtunud vähemalt kaks korda aastas. Euro kasutuselevõtmisest alates osaleb kokkusaamistel ka Euroopa Keskpank.

2014. aastani toimunud G7 liikmesriikide ja Venemaa valitsusjuhtide iga-aastasi kokkusaamisi tuntakse G8 nime all.

G7 moodustati 1976. aastal, mil G6-ga liitus Kanada.

## G7 liidrite kohtumised

## Liikmed
* Ameerika Ühendriigid
* Itaalia
* Jaapan
* Kanada
* Prantsusmaa
* Saksamaa
* Suurbritannia

## Viited
Keskkonnakeemia

**Keskkonnakeemia** on interdistsiplinaarne teadusharu, mis uurib looduses toimuvaid keemilisi ja biokeemilisi nähtusi. Mõistet "keskkonnakeemia" ei tohi segi ajada mõistega "roheline keemia", mis keskendub peaasjalikult ohtlike ainete kasutamise ja tekke vähendamisele või vältimisele looduskeskkonnas, ja on olemuselt pigem mõtteviis.

Keskkonnakeemia peamisteks ülesanneteks ja uurimisobjektideks on keemiliste ühendite (kaasa arvatud mürgiste) keskkonda sattumise allikate väljaselgitamine, nende ühendite edasised mõjud ja liikumine, eeskätt õhu- ja veekeskkonnas, aga ka mullakeskkonnas. Samuti arvestab keskkonnakeemia  inimmõjuga, mis sageli kutsub looduses esile negatiivseid nähtusi. 

Keskkonnakeemia kui interdistsiplinaarne teadusharu on tihedalt seotud atmosfääri-, hüdro- ja mullakeemiaga. Keskkonnakeemia uurimismeetodid baseeruvad enamasti analüütises keemias kasutatavail meetodeil.

## Vaata ka
*Roheline keemia
Jarmo Ahjupera

**Jarmo Ahjupera** (sündinud 13. aprillil 1984 Võhmas) on Eesti endine jalgpallur (ründaja), kes viimati mängis Eesti meistriliiga klubis Viljandi JK Tulevik. 

Ta on Ristikheina Kohviku juhatuse liige.

## Klubikarjäär
### Győri ETO
2009. aasta veebruaris sõlmis Ahjupera oma esimese välislepingu 3,5 aastaks Ungari kõrgliiga meeskonnaga Győri ETO. Üleminekusumma oli 100 000 eurot. Märtsi lõpus pääses esimest korda algkoosseisu, kuid sai samas mängus raskelt vigastada, murdes kahest kohast jalaluu.

Veebruaris 2011 laenas Győri ETO ta teisele Ungari kõrgliiga klubile Újpest FC-le.

## Koondisekarjäär
Koondisedebüüdi tegi Ahjupera 4. juulil 2001 Balti turniiril Leedu jalgpallikoondise vastu. 81. minutil vahetas ta välja Märt Kosemetsa. Mäng kaotati 5:2. Mängu päeval oli Ahjupera 17-aastane, olles noorim Eesti meeste jalgpallikoondise liige läbi aegade. Lisaks temale tegi samas mängudebüüdi väravavaht Pavel Londak.

Ta lõi oma esimese koondisevärava 14. novembril 2012.

## Saavutused
### Meeskondlikud
*  Meistriliiga
** Eesti meister 2003
*  Karikavõistlused
**Eesti karikavõitja 2008

## Muu
Ahjupera on mänginud Rannajalgpalli Meistriliigas BSC Peugeot' meeskonnas ning alates 2018. aastast madalamates liigades Põhja-Tallinna JK Volta, Lilleküla JK Retro ja Tallinna FC Zenit võistkondades.

## Vaata ka
* Eesti jalgpallikoondislaste loend

## Viited

## Välislingid
* 
* 
* 
* Oliver Lomp.  Györi siirdunud Ahjupera klapib Kinkiga hästi. Postimees, 17. veebruar 2009
*  TulevikTV | Hommikupoolik Jarmoga | Ründeäss on naasmas!
2005. aasta mäesuusatamise maailmameistrivõistlused

**2005. aasta mäesuusatamise maailmameistrivõistlused** olid **38**. maailmameistrivõistlused mäesuusatamises, mis toimusid 28. jaanuarist 13. veebruarini Bormios ja Santa Caterinas Itaalias. 

## Tulemused

### Mehed
 
#### [[Slaalom]]




Finaal: 12. veebruar 
Osavõtjaid: 149
Maailmameister 2003: Ivica Kostelić, Horvaatia
Ametlikud tulemused


#### [[Suurslaalom]]




Finaal: 9. veebruar 
Osavõtjaid: 154
Maailmameister 2003: Bode Miller, USA
Ametlikud tulemused


#### [[Ülisuurslaalom]]




Finaal: 29. jaanuar 
Osavõtjaid: 64
Maailmameister 2003: Stephan Eberharter, Austria
Ametlikud tulemused


#### [[Kiirlaskumine]]




Finaal: 5. veebruar 
Osavõtjaid: 41
Maailmameister 2003: Michael Walchhofer, Austria
Ametlikud tulemused


#### [[Alpi kahevõistlus]]




Finaal: 3. veebruar 
Osavõtjaid: 40
Maailmameister 2003: Bode Miller, USA
Ametlikud tulemused


### Naised
 
#### [[Slaalom]]




Finaal: 11. veebruar 
Osavõtjaid: 84
Maailmameister 2003: Janica Kostelić, Horvaatia
Ametlikud tulemused


#### [[Suurslaalom]]




Finaal: 8. veebruar 
Osavõtjaid: 85
Maailmameister 2003: Anja Pärson, Rootsi
Ametlikud tulemused


#### [[Ülisuurslaalom]]




Finaal: 30. jaanuar 
Osavõtjaid: 45
Maailmameister 2003: Michaela Dorfmeister, Austria
Ametlikud tulemused


#### [[Kiirlaskumine]]




Finaal: 6. veebruar 
Osavõtjaid: 29
Maailmameister 2003: Mélanie Turgeon, Kanada
Ametlikud tulemused


#### [[Alpi kahevõistlus]]




Finaal: 4. veebruar 
Osavõtjaid: 28
Maailmameister 2003: Janica Kostelić, Horvaatia
Ametlikud tulemused


### Meeskonnavõistlus




Finaal: 13. veebruar 
Osavõtjaid: 9 võistkonda

Võistkonda kuulus 6 sportlast, kolm meest ja kolm naist. Võisteldi ülisuurslaalomis ja slaalomis. Avesse läks neli paremat tulemust mõlemal alal. Võitis see võistkond, kelle kohapunktide summa oli väiksem. 


## Medalid








## Välislingid
* Tulemused FIS-i kodulehel
Laashoone

**Laashoone** on piirkond Viljandimaal Viljandi vallas Lalsi küla ümbruses.

Piirkonnale on nimi tulnud klaasikoja (*klaashoone* > *laashoone*) järgi, mille ehitas 1764 Põltsamaa mõisa omanik Woldemar Johann von Lauw.

Laashoone sillaks nimetatakse 2005. aastal taastatud silda üle Põltsamaa jõe.

## Viited
Piirpind

**Piirpind** on erinevate keskkondade (faaside) kokkupuutepind. Piirpinnal olevatel molekulidel esinevad pinnanähtused.

Piirpind on näiteks lahustumatu tahkise ja vedeliku (näiteks vee) vahel.

Vee ja õhu kokkupuutepinda nimetatakse vabapinnaks.

## Vaata ka
*Piirkiht
*Vabapind
Andres Kuresoo

**Andres Kuresoo** (6. septembril 1954 – 2. september 2014) oli eesti ornitoloog. 

Ta õppis Elva Keskkoolis ja lõpetas 1977. aastal Tartu Riikliku Ülikooli bioloogina. Seejärel töötas Zooloogia ja Botaanika Instituudis.

Ta oli aastatel 1994–2000 Eesti Ornitoloogiaühingu esimees.

## Teadustöö
Ta uuris muu hulgas rohunepi bioloogiat.

## Tunnustus
*1994 Eesti Vabariigi teaduspreemia (koos Olav Renno, Kalev Rattiste ja Vilju Lillelehega)
*2015 Eesti Ornitoloogiaühingu auliige (postuumselt)

## Isiklikku
Tema vend on Rein Kuresoo.

## Välislingid
* Andres Kuresoost Eesti Ornitoloogiaühingu kodulehel
No Bravery

**"No Bravery"** on Briti laulja James Blunti laul debüütalbumilt "Back to Bedlam".

Laul räägib Kosovo sõjast, milles James Blunt osales. Laulu pikkus on 4:18.

Laul avaldati 2006. aasta aprillis singlina ainult Prantsusmaal. Laulule tehti ka muusikavideo.

## Välislingid
*YouTube: James Blunt - No Bravery
Pinnanähtused

**Pinnanähtused** on füüsikalised nähtused, mis ilmnevad keha pinnal või selle mõne molekuli paksuses pinnakihis ja samuti aine eri faaside piirpinnal. 

Pinnanähtused võivad olla tingitud pinnakihi molekulide suuremast liikumisvabadusest. Ka on eri faaside (näiteks tahke ja vedela või vedela ja gaasilise faasi) vahele jäävad piirmolekulid mõjutatud nii naaberfaasist kui ka samast faasist pärit olevate molekulide poolt. 

Pinnanähtused on näiteks pindpinevus, kapillaarsus, adhesioon, kohesioon, märgumine, adsorptsioon ja desorptsioon.

Elektrotehnikas on mõnikord ka pinnaefekti ehk skinnefekti nimetatud pinnanähtuseks.
Dumping

**Dumping** ehk **hõlvemüük** ehk **hõivemüük** (ka *damping*; inglise keeles *dumping*) on kauba eksport alla omahinna või koduhinnast madalama hinnaga, et vabaneda konkurentidest ja laiendada turgu.

Selliste toodete ekspordimaht on tavaliselt märkimisväärne ja seab ohtu importiva riigi tootjate materiaalse jätkusuutlikkuse. Dumping tähendab kõnekeeles ka kaubast vabanemist ükskõik kui madala hinnaga.

Dumpingu tavaline definitsioon on välisturul sama kauba eest madalama hinna küsimine kui eksportija kodumaisel turul. Sellele viidatakse kui tavapärase kaubandustegevuse käigus samal kaubanduslikul tasandil alla "normaalväärtuse" müümisele. Maailma Kaubandusorganisatsiooni (*World Trade Organization*, WTO) asutamislepingus on dumping hukka mõistetud (kuid mitte keelatud) olukorras, kus see põhjustab või võib põhjustada materiaalselt kahju importiva riigi kodumaisele tööstusele .

Dumpingu mõistel on negatiivne varjund, sest vabakaubanduse pooldajad näevad seda protektsionismi vormina .

### Dumpinguvastased meetmed
Paljud valitsused kasutavad dumpinguvastaseid meetmeid, et kodumaist tööstust kaitsta. WTO lepped (*Anti-Dumping Agreement* ja GATT punkt 6) lubavad seda, juhul kui riik suudab tõestada, et dumpingust tuleneb reaalne kahju kodumaisele konkureerivale tööstusharule. Selleks peab valitsus olema võimeline tõestama, et dumping toimub, arvutama välja selle ulatuslikkuse (ehk kui palju madalam on eksportija kauba hind turul võrreldes tema kodumaise turuga) ja et dumpingust tuleb või võib tulla kahju importiva riigi ettevõtetele. Peale selle on dumpinguvastaste meetmete kasutuselevõtuks teisigi tingimusi, näiteks lõpetatakse edasine uurimine kohe, kui selgub, et imporditava kauba maht on alla 3% kogu seda tüüpi kauba impordihulgast selles riigis. Meetmed võib kehtestada kuni viieks aastaks, kui ei tõestata, et nende lõpetamine tooks kaasa edasist kahju.

## Vaata ka
*Sotsiaalne dumping
*Ökoloogiline dumping

## Viited
Juri Kudrjašov

**Juri Kudrjašov** (22. märts 1946 Vologda oblast, Venemaa – 4. juuni 2001 Kohtla-Järve) oli Eesti poksija ja poksitreener. 

Ta poksis aastatel 1959–1971 Kohtla-Järve Kalevis, kus tema treener oli Hans Kaiva, ning Tallinna Dünamos, kus tema treener oli Karl Leman.
 
Kudrjašov oli raskekaalus (üle 81 kg) neljakordne Eesti NSV meister (1967–1969 ja 1971). Ta osales 1968–1969 kaks korda raskekaalus Eesti NSV – Soome maavõistlustel ning võitis mõlemad kohtumised. Ta võitis 1968. aastal raskekaalus Eesti NSV – Rootsi maavõistluse. 

Kudrjašov pidas 156 kohtumist ja võitis neist 143. Ta sai 1968. aastal Nõukogude Liidu meistersportlaseks.

Kudrjašov töötas hiljem Sillamäel poksitreenerina. Seal peetakse ka tema mälestusvõistlusi kuni 18-aastastele.

## Kirjandus
*Rein Pajur. "Poksimeistrid maailmas ja Eestis 1719–2000". Revelex. Tallinn 2005.
Mõõtmed

**Mõõtmed** on keha suurust iseloomustavad näitajad, näiteks pikkus, laius, kõrgus, paksus, ümbermõõt ja läbimõõt.

## Vaata ka

* Joonestamine
* Mõõdistamine
Bucaramanga

**Bucaramanga** on linn ja vald Colombias, Santanderi departemangu keskus.

Linnas asub Ida-Colombia üks tähtsamaid ülikoole Santanderi tööstusülikool (*Universidad Industrial de Santander*).
Linnas asub ka riigi tähtsaim naftauuringute keskus.

## Viited
Rapla kihelkond

**Rapla kihelkond** (lühend **Rap**, saksa keeles *Kirchspiele Rappel*) oli kihelkond Lääne-Harju praostkonnas Harjumaa lõunaosas.

## Rapla kihelkonna mõisad
Kihelkonnas paiknes 21 mõisat: 1 kirikumõis, 14 rüütlimõisast peamõisat koos 2 kõrvalmõisaga ning 4 poolmõisat ja 5 karjamõisat.
*Rapla kirikumõis (*Pastorat Rappel*)
*Alu (*Allo*) rüütlimõis
*Hagudi (*Haggud*) rüütlimõis
*Halliku mõis (*Hallick*) Põlli mõisa karjamõis
*Hertu (*Hermet*) Valtu kõrvalmõis
*Järvakandi (*Jerwakant*) rüütlimõis
*Kabala (*Kappel*) rüütlimõis
*Keava (*Kedenpäh*) rüütlimõis
*Kehtna (*Kechtel*) rüütlimõis
*Kodila (*Koddil*) poolmõis
*Kuusiku (*Saage*) rüütlimõis
*Lellapere (*Lellefer*) rüütlimõis
*Ohekatku (*Odenkat*) rüütlimõis
*Ohukotsu (*Odenwald*, aastani 1843 *Odenkotz*) rüütlimõis
*Pühatu (*Pühhat*) Orgita kõrvalmõis poolmõisa staatuses
*Raikküla (*Rayküll*) rüütlimõis
*Rapla (*Rappel*) Alu kõrvalmõis
*Reihenau (*Reichenau*) Järvakandi klaasivabrik poolmõisa staatuses
*Riidaku (*Ridaka*) poolmõis, enne 1877 rüütlimõis
*Sikeldi (*Siklecht*) rüütlimõis
*Vahakõnnu (*Wahhakant*) rüütlimõis
*Valtu (*Waldau*, varem *Kotz*) rüütlimõis

## Rapla kihelkonna vallad
*Järvakandi vald (*Jerwakant*) (1866–)		
*Kehtna vald (*Kechtel*) (1866–)	
*Raikküla vald (*Rayküll*) (1866–)	
*Alu-Rapla vald (*Allo und Rappel*) (1866–1867)				
*Hagudi vald (*Haggud*) (1866–1891)		
*Kabala vald (*Kappel*) (1866–1891)		
*Keava vald (*Kedenpäh*) (1866–1891)		
*Kodila vald (*Koddil*) (1866–1891)		
*Kuusiku vald (*Saage*) (1866–1891)		
*Ohekatu vald (*Odenkat*) (1866–1891)	
*Põlli vald (*Poll*) (1866–1891)	
*Pühatu-Riidaku vald (*Pühhat und Ridaka*) (1866–1891)	
*Sikeldi vald (*Sicklecht*) (1866–1891)		
*Valtu vald (*Waldau*) (1866–1891)	
*Ohukotsu vald (*Odenwald*) (1866–1893)

1934. aastal oli kihelkonna maa-ala 669 km2, elanikke 11 569. Kihelkond koosnes Järvakandi, Kabala, Kehtna, Raikküla, Rapla vallast ja Varbula valla osast. Kihelkonda läbis Tallinn-Viljandi kitsarööpmeline raudtee. Kihelkonnas asus Järvakandi klaasivabrik ja kastitehas. Tähtsamad asulad olid Rapla alevik ning Keava alevik. Kihelkonnas oli (1935) 15 avalikku algkooli kokku 1020 õpilasega, Rapla keskkool 105 õpilasega, täienduskool Järvakandis, kodumajandus-keskkool ja kõrgem kodumajanduskool Kehtnas 171 õpilasega, Kuusiku karjakasvatajate-assistentide kool 41 õpilasega. Raikkülas oli lastekodu. Rahvaraamatukogusid oli 8, haridusseltse 3, ühispanku 2, tarvitajateühinguid 4, kindlustusseltsid igas vallas, piimaühinguid 7, muid majanduslikke ühinguid 28.

## Kihelkonna alad tänapäeval
Kihelkonna piiridesse jäävad praegune Rapla maakonna Rapla vald ning suurem osa Kehtna vallast, välja jäävad Lelle ja Eidapere.

## Viited

## Välislingid
*
*
Tiibadjutant

**Tiibadjutant** (saksa keeles *Flügeladjutant*, vene keeles *флигель-адъютант*) oli sõjaväeline ametikoht.

Esialgu tähistas nimetus "tiibadjutant" ohvitseriauastmes adjutanti keisri, feldmarssali või generalissimuse juures.

Hiljem, 19. sajandi algusest kuni 1917. aastani, oli see aunimetus, mis anti keisri õukonna juurde arvatud ohvitseridele.

Tiibadjutandi auaste oli kasutusel ka Saksamaal, Suurbritannias, Bulgaarias.
Pyeongchangi maakond

**Pyeongchang** on maakond Lõuna-Koreas Gangwoni provintsis. See on pindalalt riigi kolmas maakond. Pyeongchang asub Taebaeki mägede piirkonnas, kus leidub mitu budistlikku templit, näiteks Woljeongsa. Pyeongchang asub merepinnast 700 m ja kohati isegi 1000 m kõrgusel. Maakond jääb riigi pealinnast Soulist ligi 180 km kaugusele.

13.–22. veebruarini 2009 toimusid Pyeongchangis 2009. aasta laskesuusatamise maailmameistrivõistlused.

## Sport
Pyeongchang oli üks 2014. aasta taliolümpiamängude korraldaja kandidaate. See oli teine kord, kui taotleti talimängude korraldamist. Esimene kord sooviti olla võõrustajad 2010. aasta OM-il. 22. juulil 2006 otsustati 2014. aasta OM-i kandidaatideks jätta Pyeongchangi kõrval veel Austriast Salzburg ja Venemaalt Sotši. 4. juulil 2007 Guatemalas toimunud ROK-i 119. kongressil valiti 2014. aasta OM-i korraldajaks Sotši.

6. juulil 2011 Lõuna-Aafrika Vabariigis Durbanis toimunud istungil valis Rahvusvaheline Olümpiakomitee Pyeongchangi 2018. aasta taliolümpiamängude korraldajaks. Pyeongchang võitis hääletusel Müncheni ja Annecy.

2018. aasta taliolümpiamängude logo on korea keeles P-täht, mis sümboliseerib Pyeongchangi esimest nimetähte.

## Viited
Esmane maksapassaaž

**Esmane maksapassaaž** (maksa läbimine) tähendab keemilise ühendi, tavaliselt ravimi, metaboolseid protsesse maksas pärast imendumist maost ja peensoolest.

Esmase maksapassaaži tulemusena lagundatakse ravim oksüdatsiooni, reduktsiooni või hüdrolüüsi käigus. Nimetatud protsesside tulemusena eritub vereringesse kas vähem või rohkem aktiivne metaboliit. See tähendab, et esmane maksapassaaž mõjutab olulisel määral biosaadavust. Näiteks latanoprostum ja atsetüültsüsteiin lagunevad esmase maksapassaaži käigus üle 90% ulatuses.

Esmast maksapassaaži on võimalik vältida, kui manustada prepaarat parenteraalselt (lihasesse, veresoonde), sublingvaalselt (keele alla) või rektaalselt (päraku kaudu).
Jaan Aan

**Jaan Aan** (19. mai 1891 Kambja vald, Tartumaa – 15. märts 1976 Aegviidu) oli eesti õpetaja ja raamatukoguhoidja.

Jaan Aan õppis 1899–1903 Tartumaal Uderna ministeeriumikoolis ja Rõngu kihelkonna Tilga apostlikus õigeusukoolis, 1903–1905 Riia vaimulikus koolis ja 1906–1911 Tartu Õpetajate Seminaris.

Aastatel 1911–1913 oli Läänemaal Kullamaa kihelkonnas Silla 2-klassilises ministeeriumikoolis õpetaja, 1913–1918 juhataja, 1918–1921 Järvamaal Veinjärve vallas Rannamõisa algkooli juhataja, 1921–1941 Esna vallas Peetri algkooli juhataja, 1941–1952 Tapa rajoonis Roosna algkooli juhataja ja 1952–1955 Aegviidu 7-klassilises Koolis vene keele õpetaja.

Jaan Aan tegutses Kullamaa ja Peetri Hariduse Seltsis. Ta oli aastast 1923 Peetri Õpetajate Ühingu juhatuse esimees ja Peetri Hariduse Seltsi raamatukogu juhataja. 1938. aastal sai ta raamatukogujuhataja II järgu kutsetunnistuse.

## Viited